கைராபாரி படுகொலைகள்

கைராபாரி படுகொலைகள் (Khoirabari massacre), இந்தியாவின் அசாம் மாநிலத்தின் தர்ராங் மாவட்டத்தில் உள்ள கைராபாரி நகரத்தில் புலம்பெயர்ந்து வாழ்ந்து கொண்டிருந்த வங்காள இந்துகள் மீது  7 பிப்ரவரி 1983 அன்று அசாம் இயக்கத்தைச் சேர்ந்த அசாமிய உள்ளுர் கும்பல் ஒன்று துப்பாக்கிகள், ஈட்டிகள், வில், அம்புகள் மற்றும் கத்திகளைக் கொண்டு தாக்கியதில் 100க்கும் மேற்பட்டோர் படுகொலை செய்யப்பட்டனர் மற்றும் 100 முதல் 200 வரை படுகாயமடைந்தனர்.  அசாம் இயக்கப் போராட்டத்தின் ஆர்வலர்கள் அன்று சட்டமன்றத் தேர்தலைத் தடுக்க முயன்றனர். தேர்தலுக்கு ஆதரவானவர்களாகக் கருதப்பட்ட வங்காளிகள் குடியிருப்புகளுக்கான தகவல் தொடர்புகளையும் போராட்டத்தை துண்டித்திருந்தனர். அசாமில் குடியேறிய வங்காளி இந்துக்கள் மீது வெறுப்பு கொண்டிருந்த பூர்வீக அசாமியக் குழுக்கள், இந்த தனிமைப்படுத்தப்பட்ட நிலையைப் பயன்படுத்தி, இரவில் வங்காளி இந்துக்கள் வாழ்ந்த கிராமங்களைச் சுற்றி வளைத்துத் தாக்கியது.  இப்படுகொலை தொடர்பான செய்திகள் இரண்டு வாரங்களுக்கு செய்தித்தாள்களில் வெளியிடப்படவில்லை.
 பின்னணி 
அசாம் மாநிலத்தின் தர்ரங் மாவட்டத்தின் நிர்வாகத் தலைமையிடமான மங்கல்தோய் நகரத்திற்கு வடமேற்கே 35 கிலோமீட்டர் தொலைவில் உள்ள கைராபாரி நகரத்தில் வங்காள இந்துக்கள் புலர் பெயர்ந்து வாழ்ந்து கொண்டிருந்தனர்.1983ஆம் ஆண்டில் கைராபாரி பகுதிகளில் வாழ்ந்து கொண்டிருந்த சிறுபான்மை வங்காள இந்துக்களைச் சுற்றிலும் உள்ள கிராமங்களில் அசாமிய உள்ளூர் மக்கள் வாழ்ந்து கொண்டிருந்தனர்.

 படுகொலைகள் 
14 பிப்ரவரி 1983 அன்று அசாம் சட்டமன்றத் தேர்தலின் முதற்கட்ட தேர்தல்  நடைபெற்றுக் கொண்டிருந்தது.உள்ளூர் அசாமிய பூர்வகுடி மக்கள் தேர்தலை எதிர்த்தனர். ஆனால் அசாமிய அல்லாத புலம்பெயர்ந்த வங்காள இந்துக்கள் தேர்தலை ஆதரித்தனர். அசாமியர் அல்லாத கிராமங்களுக்கான தகவல் தொடர்பு இணைப்புகள் துண்டிக்கப்பட்டது. இதன் விளைவாக மத்திய ரிசர்வ் காவல் படையினரையும், வாக்குச்சாவடி முகவர்களையும் கைராபாரி கிராமத்திற்கு அனுப்ப முடியவில்லை. 
இச்சூழ்நிலையைப் பயன்படுத்திக் கொண்டு, உள்ளூர் அசாமிய கும்பல்கள் இரவில் சிறுபான்மை வங்காள இந்து கிராமங்களைச் சுற்றி வளைத்துத் தாக்கினர். மூத்த அசாமிய பத்திரிகையாளர் சபிதா கோஸ்வாமியின் கூற்றுப்படி, பாதிக்கப்பட்ட அப்பாவி வங்காள இந்துக்கள் கொய்ராபரி பள்ளியில் தஞ்சம் புகுந்தவர்களைஅருகிலுள்ள கிராமங்களைச் சேர்ந்த அஸ்ஸாமி கும்பல் அவர்களைத் தாக்கியது.படுகொலை செய்ததில் நூற்றுக்கும் மேற்பட்ட புலம்பெயர்ந்த சிறுபான்மை வங்காள இந்துக்கள் கொல்லப்பட்டனர்.  
பத்திரிகையாளர் சேகர் குப்தாவின் கூற்றுப்படி 500க்கும் மேற்பட்ட வஙகாள  கொல்லப்பட்டனர். கும்பலிடமிருந்து தப்பியர்கள் சட்டமன்றத் தேர்தல் முடியும் வரை கைராபாரி தொடருந்து நிலையத்தில் தங்கினர்.தேர்தல் முடிந்த பிறகு, இந்தியப் பிரதமர் இந்திரா காந்தி மற்றும் அசாம் மாநில முதல்வர் ஹிதேஸ்வர் சைக்கியா  கைராபாரி  கிராமத்திற்குச் சென்று நிவாரணப்பணிகளை மேற்பார்வையிட்டனர். 

 பின் விளைவுகள் 
இந்தப் படுகொலைக்குப் பின்னால் இருந்த இனம்  மற்றும் மொழிப் பிளவுகள் மிகவும் ஆழமானவையாக இருந்தன; அதன் காரணமாகவே அசாமிய உள்ளூர் கும்பலுக்கு இந்துக்கள் மற்றும் முஸ்லிம்களுக்கு இடையே எந்த வேறுபாடும் காட்டவில்லை. வங்காள மொழி பேசும், நம்பகத்தன்மையற்ற குடியேறிகளால் ஏற்படும் அச்சுறுத்தலின் கீழ், அவர்கள் இந்துக்களாக இருந்தாலும் சரி அல்லது முஸ்லிம்களாக இருந்தாலும் சரி, அஸ்ஸாமியர்களான பூர்வீகக் குடிமக்கள் தங்கள் இருப்புக்காகக் கொண்டிருந்த உணர்வே இதற்கு காரணம் என அறியப்பட்டது.

பிப்ரவரி 2018-ல், அசாம் இயக்கத்தில் உயிரிழந்தவர்களின் இழப்பீடு கோரும் குழுவானது, 1983-ல் கோய்ராபாரி மற்றும் கோரேஸ்வர் படுகொலைகளில் பாதிக்கப்பட்ட வங்காள இந்துக்களின் நலனுக்காகக் குரல் கொடுத்தது. பாதிக்கப்பட்டவர்களுக்குத் தியாகி தகுதி வழங்கப்பட வேண்டும் என்றும், அவர்களது குடும்பங்களுக்கு இழப்பீடு வழங்கப்பட வேண்டும் என்றும் அது கோரிக்கை விடுத்தது.
இதனையும் காண்க
 கைராபாரி
மேற்கோள்கள் 

பகுப்பு:சுதந்திர இந்தியாவில் இந்துக்களுக்கு எதிரான வன்முறைகள்
பகுப்பு:அசாம்
பகுப்பு:அசாமில் குற்றங்கள்